## Rješenje o oduzimanju dozvole za obavljanje poslova brokera za Stjepka Vojkovića, Split

### NN 25/2003 (19.2.2003.), Rješenje o oduzimanju dozvole za obavljanje poslova brokera za Stjepka Vojkovića, Split

# KOMISIJA ZA VRIJEDNOSNE PAPIRE REPUBLIKE HRVATSKE

374

Teme­ljem
odredbi članka 12. točka 5. i članka 58. Zakona o tržištu vrijednosnih papira
(»Narodne novine« br. 84/02), Komisija za vrijednosne papire Republike
Hrvatske, u predmetu oduzi­ma­nja dozvole za obav­lja­nje poslova brokera
Stjepku Vojkoviću iz Splita, Ulica Hrvatske mornarice 11, na sjednici održanoj
dana 13. ve­ljače 2003. godine donijela je

## RJEŠENJE

1.
Stjepku Vojkoviću iz Splita, Ulica Hrvatske mornarice 11, oduzima se dozvola za
obav­lja­nje poslova brokera, u razdob­lju od 1. ožujka 2003. do 29. ve­ljače
2004. godine.

2. Osoba iz točke 1. izreke briše se iz Re­gistra
ovlaštenih brokera, koji vodi Komisija za vrijednosne papire Republike
Hrvatske, s danom 1. ožujka 2003. godine.

3. Ovo rješe­nje objavit će se u »Narodnim novinama«.

Obrazlože­nje

Komisija
za vrijednosne papire Republike Hrvatske (da­lje: Komisija) je, teme­ljem
ovlašte­nja iz članka 12. točka 3. Zakona o tržištu vrijednosnih papira
(»Narodne novine« br. 84/02, da­lje: Zakon), provela postupak nadzora nad
društvom za poslova­nje vrijednosnim papirima AGORA d.o.o. Split, Vukovarska 27
(da­lje: Društvo), a u svezi s obav­lja­njem poslova s vrijednosnim papirima za
nalogodavca Institut »Ruđer Bošković« Zagreb. Nad­zorom je utvrđeno da je
Društvo neovlašteno koristilo sredstva nalogodavca, tako što je ista prebacilo
s »računa nalogodavca« na svoj redovni račun i koristilo ih za podmiriva­nje
svojih tekućih obveza. Nada­lje, veći dio uplaćenih sredstava Društvo nije
iskoristilo za izvrše­nje naloga za kup­nju vrijednosnih papira, već su ostala
kao neiskorištena sredstva, a na traže­nje nalogodavca, odnosno na ­nje­gov
opoziv predmetnih naloga, Društvo mu neis­korištena sredstva nije vratilo.

Naprijed navedeni postupci Društva izravno su krše­nje
odred­bi članka 64. Zakona, kojima je propisano da je ovlašteno društvo obvezno
novčana sredstva koja mu doznače nalogodavci u svrhu plaća­nja vrijednosnih
papira držati na odvojenim raču­nima (računi nalogodavaca), koji su posebno za
tu svrhu otvoreni kod ovlaštenih institucija, te da se sredstva s tih računa
mogu koristiti samo prema nalozima nalogodavca, a ovlaštenom društvu nije dozvo­ljeno
ista koristiti u svrhu asignacije, cesije ili kompenzacije. Prema stavku 5.
istoga članka jasno je da sredstva na računima nalogodavaca nisu vlasništvo ovlaštenog
društva, ne ulaze u ­nje­govu imovinu, ni u likvidacijsku ili stečajnu masu,
niti se mogu uporabiti za ovrhu u vezi s potraživa­njem prema ovlaš­tenom
društvu.

Tijekom postupka nadzora utvrđeno je da Društvo ne
vodi k­njigu naloga na način propisan odredbama članka 63. Zakona.

Stjepko Vojković iz Splita, Ulica Hrvatske mornarice
11, direktor je Društva, dakle odgovorna osoba u pravnoj osobi, ali i osoba
ovlaštena za obav­lja­nje poslova brokera. Stoga, raspolaga­njem sa sredstvima
nalogodavca na nezakonit način i suprotno nalogu nalogodavca, imenovani nije
djelovao u interesu nalogodavca, postupao je protivno pravilima struke i drugim
običajima, te nije uvažio re­gulatorne zahtjeve koji se odnose na obav­lja­nje
nje­gove djelatnosti i unaprjeđe­nje zaštite interesa nalogodavaca i inte­griteta
tržišta.

Sukladno odredbi članka 15. stavak 2. Zakona, kada
utvrdi nezakonitosti i nepravilnosti Komisija će rješe­njem izreći odgo­va­rajuću
mjeru propisanu Zakonom. Odredbom članka 58. stavak 1. točka 4. Zakona
propisano je da će Komisija rješe­njem oduzeti dozvolu brokeru ili
investicijskom savjetniku ako postupa protivno odredbama članaka 62. do 66.
Zakona.

Slijedom iznijetog, va­ljalo je Stjepku Vojkoviću
oduzeti doz­volu za obav­lja­nje poslova brokera, u razdob­lju od 1. ožujka
2003. do 29. ve­ljače 2004. godine, te ga brisati iz Re­gistra ovlaštenih
brokera koji vodi Komisija, a u koji Re­gistar je imenovani bio upisan pod
brojem 85 (osamdeset pet), teme­ljem rješe­nja Komisije klasa:
UP/I-450-08/02-02/190 od 28. studenoga 2002. godine.

Sukladno odredbi članka 8. stavak 4. Zakona, ovo
rješe­nje objavit će se u »Narodnim novinama«.

UPUTA O PRAVNOM LIJEKU

Protiv ovog rješe­nja žalba nije dopuštena, ali se
protiv istoga može pokrenuti upravni spor podnoše­njem tužbe Upravnom sudu
Republike Hrvatske u roku od 30 dana od dana primitka ovog rješe­nja.

Klasa: UP/I-041-02/02-01/110
Urbroj: 567-04/03-9
Zagreb, 13. ve­ljače 2003.

Predsjednik Komisije
**Mi­ljenko Fičor,** v. r.

Rješenje, NN 25/2003-374